Yodgor Saʼdiyev

Yodgor Sa’diyev– taniqli oʻzbek kino va teatr aktori, rejissyor. Oʻzbekiston xalq artisti (1998). 2024-yilda Tojikiston xalq artisti unvoni bilan taqdirlangan. „Shaytanat“ filmidagi Asadbek roli bilan mashhur. Farzandlari 4 ta Joʻrabek (1988) Nozima(1992) Nargiza(2000) Ozodbek(2004)

 Biografiyasi 
Yodgor Saʼdiyev 1946-yil 12-iyunda Toshkent shahrida tavvalud topgan. 1971-yilda Ostrovskiy nomidagi Toshkent teatr va rassomlik sanʼati institutini tugatgan. 1968-yildan hozirgi Oʻzbek milliy akademik drama teatri, shuningdek, 1998-yildan „Qalqon“ studiyasining badiiy rahbari.

Mehnat faoliyatini 1965-yilda Paxtakor komandasi futbolchisi sifatida boshlagan. 1971-1998-yillarda O‘zbek davlat akademik drama teatri aktyori, 1998-2012-yillarda “Qalqon” studiyasi badiiy rahbari, 2012-2020- yillarda O‘zbek milliy akademik drama teatri aktyori lavozimlarida ishlagan. 2020-yildan O‘zbek milliy akademik drama teatri direktori lavozimida faoliyat yuritmoqda.

 Ijodiy faoliyati 
Saʼdiyev ijodi ijtimoiy, falsafiy va gʻoyaviy mazmun ila yoʻgʻrilgan boʻlib, qahramonlar xususiyatini, ijtimoiy muhit bilan munosabatlarini, ichki dunyosi va kechinmalarini psixologik oʻtkir tarzda talqin etishi bilan ajralib turadi. Qahramonga dramatik xatti-harakat, ohang, imo-ishora topa olishi, uning ichki va tashqi tomonini uygʻunlashtira olishi bilan diqqatga sazovor.

„Mirzo Ulugʻbek“ spektaklidagi Fransiya elchisi sahnadagi ilk obrazidir. Karl Morr („Qaroqchilar“), Kochkaryov („Uylanish“), ertakchi („Qor malikasi“), Gʻofir („Boy ila xizmatchi“), Prometey („Olovni tashlama, Prometey“), Kichik oʻgʻil („Gʻariblar“), Bobur („Yulduzli tunlar“), Klimkov („Roʻyxatlarda yoʻq“), Arslon („Oyna“), Abdurahmon („Mehrobdan chayon“), Filipp („Roʻyo“), Abror Hidoyatov („Tomosha davom etadi“) kabi rollari bilan mashhur.

Saʼdiyev kinoda „Dilbarim“da Abdusalom, „Oʻn uch terak koʻchasi“da Olimjon, „Armon“da Dadaboʻri, „Yengilmas“da Shayx Jaʼfar, 20 qismli „Shaytanat“da Asadbek roli bilan shuxrat qozongan.

„Shaytanat“ning 7-dan 20-qismigacha Saʼdiyev rejissyorlik ham qilgan.

Shuningdek, telefilm, videofilm va telepostanovkalarda ham oʻynagan: „Abu Ali ibn Sino“da Ibn Sino, „Diyonat“da Jabbor, „Girdob“da Yoʻldosh, „Alisher Navoiy“da Badiuzzamon, „Imon“da Orifjon, „Ichkuyov“da Oʻrinboy, „Soʻnggi oʻq“da Jahongir va boshqalar.
Iblis devori, Besh qismat, Jigarbandim, Honadon, Oltin tulpor duoibadi
Rejissyor sifatida „Aldagani xotin yaxshi“ (J.Puare), „Tungi mehmon“ (F.Bogdanov), „Hayot eshik ortida“ (S.Sirojiddinov) kabi spektakllarni sahnalashtirgan. Dublyajda 700 ga yaqin filmda ovoz bergan. Xayrulla Saʼdiyev (akasi) va Jahongir Saʼdiyev (nabirasi) Shaytanat videofilmida rol ijro etgan.

 Mukofotlari 
“O‘zbekiston Respublikasi xalq artisti” faxriy unvoni (1998 y.), “Mehnat shuhrat ordeni” (2005 y.), “Qoraqalpog‘iston Respublikasi xalq artisti” faxriy unvoni (2016 y.), “Fidokorona xizmatlari uchun” ordenlari (2018 y.) sohibi. Shunigdek, 1983-yilda „Roʻyo“ spektaklidagi Filipp roli uchun „yilning eng yaxshi erkak roli“ unvonini olgan. 1989-yilda Hamza nomidagi Oʻzbekiston Davlat mukofoti laureati deb tan olingan.Yodgor Saʼdiev: „Bobur yuragim tubida yotibdi“ , Oʻzbekiston adabiyoti va sanʼati, 2010Yodgor Caʼdiev: „Yurak amri sportni emas, sanʼatni ustun qoʻydi“ , persona.uz, 2012Yodgor Saʼdiev: „15 yillik xizmatdan qaytgan askarga oʻxshayman!“ , darakchi.uz, 20 noyabr 2013Yodgor Caʼdiev: „Sanʼatda oʻzingni emas, oʻzingdagi sanʼatni sevgin!“, darakchi.uz, 29 avgust 2014

 Film 
 Yil Film nomi Rol 1967 „Dilbarim“ Abdusalom 1968 „Qizil qumlar (Krasnie peski)“ Yusuf 1969 „Oʻn uch terak koʻchasi“ Olimjon 1971 "Kones snejnix pilotov " Muhaten 1972 „Vozrast trevog“ 1975 „Ti, pesnya moya“ 1978 "Vesennyaya melodiya " 1979 „Seroe dixanie drakona (Des Drachens grauer Atem)“ Muhaten 1983 „Yengilmas (Nepobedimiy)“ shayx Jaʼfar 1985 „Minarxarlik Joʻra ovchi (Djura, oxotnik iz Min-arxara)“ Togʻay 1986 „Armon“ (Uxodya, ostayutsya)" Dadaboʻri 1988 „Chudoviщe ili kto-to drugoy“ 1989 „Manjur varianti (Manchjurskiy variant)“ mayor Misumi 1990 „Oblava na odichavshix sobak“ 1998-2003 „Shaytanat“ Asadbek / Asadbekning otasi 2000 „Besh qismat“ Yodgor Saʼdiyev 2008 „Iblis devori“ Ibrohim ota 2011 „Jigarbandim“ Qodirjon 2014 „Bekatdagi odam“ Boss 2014 „Xonadon egasi“ 2016 „Shaytanat (21-qism)“ Asadbek „Abu Ali ibn Sino“ Ibn Sino „Diyonat“ Abdujabbor „Oltin tulpor duoibadi“ „Soʻnggi oʻq“ Jahongir „Girdob“ Yoʻldosh „Xonadon“ „Ichkuyov“ Oʻrinboy „Alisher Navoiy“ Badiuzzamon „Imon“ Orifjon

 

Turkum:Hamza nomidagi Oʻzbekiston Davlat mukofoti laureatlari
Turkum:Toshkent sanʼat instituti bitiruvchilari
Turkum:Oʻzbekiston rejissyorlari